ହିନ୍ଦୀ ସିନେମା ଜଗତର ଲୋକପ୍ରିୟ ଅଭିନେତା ଅମିତାଭ ବଚ୍ଚନଙ୍କ ପୁଅ ଅଭିଷେକ ବଚ୍ଚନ ଆଜି ନିଜର ୪୫ ତମ ଜନ୍ମଦିନ ପାଳନ କରୁଛନ୍ତି । ଫେବୃୟାରୀ ୫, ୧୯୭୬ରେ ସେ ମୁମ୍ବାଇରେ ଜନ୍ମଗ୍ରହଣ କରିଥିଲେ । ନିଜ ବାପା ଏବଂ ମା'ଙ୍କ ଶିଖାଇଥିବା ରାସ୍ତାରେ ଚାଲୁଥିବା ଅଭିଷେକ ବଚ୍ଚନ ମଧ୍ୟ ବୋଲିଉଡ଼ରେ କ୍ୟାରିଅର୍ ବନାଇବାକୁ ନିଷ୍ପତ୍ତି ନେଇଥିଲେ । ତାଙ୍କୁ ହିନ୍ଦୀ ସିନେମାରେ ରହିବାର ୨୦ ବର୍ଷରୁ ଊର୍ଦ୍ଦ୍ବ ହୋଇଗଲାଣି କିନ୍ତୁ ସେ ନିଜ ମାତା ପିତାଙ୍କ ଭଳି ପରିଚୟ ବନାଇ ପାରିନାହାଁନ୍ତି ।
ଅମିତାଭ ବଚ୍ଚନଙ୍କ ପୁଅ ହୋଇଥିବା କାରଣରୁ ଅଭିଷେକ ପ୍ରାୟ ଚର୍ଚ୍ଚାରେ ରହନ୍ତି । ଇଣ୍ଡଷ୍ଟ୍ରିରେ ତାଙ୍କର ଅନେକ ସାଙ୍ଗ ଅଛନ୍ତି ଏବଂ ଲୋକପ୍ରିୟ ଅଭିନେତା ଅଜୟ ଦେବଗନଙ୍କ ସହିତ ମଧ୍ୟ ତାଙ୍କର ବେଶ ଭଲ ସମ୍ପର୍କ । ଦୁହେଁ ଅନେକ ଫିଲ୍ମରେ ସାଥିରେ କାମ କରିଛନ୍ତି ଏବଂ ଦୁହେଁ ପ୍ରାୟ ସାଙ୍ଗରେ ଦେଖା ଯାଇଥାନ୍ତି ।
ଅଭିଷେକ ବଚ୍ଚନ ନିଜ ଫିଲ୍ମ କ୍ୟାରିଅରର ପ୍ରାରମ୍ଭ ୨୦୦୦ ମସିହାରୁ କରିଥିଲେ । ତାଙ୍କର ପ୍ରଥମ ହିନ୍ଦୀ ଫିଲ୍ମ ରିଫ୍ୟୁଜି ଥିଲା । ଅଭିଷେକଙ୍କ ନାମ ଅନେକ ବଡ଼ ବଡ଼ ଅଭିନେତାଙ୍କ ମଧ୍ୟରେ ଆଦୌ ପରିଗଣିତ ହୋଇ ନଥାଏ । କିନ୍ତୁ ସେ କିଛି ଫିଲ୍ମରେ ନିଜର ଦମଦାର ଅଭିନୟ ପ୍ରଦର୍ଶନ କରିଛନ୍ତି । ଅଭିଷେକ ବଚ୍ଚନ ନିଜେ ଏହି କଥାର ଖୁଲାସା କରିଥିଲେ ଯେ ସେ ତାଙ୍କ ବାପା ଅମିତାଭ ବଚ୍ଚନଙ୍କୁ ଲୁଚାଇ ମଦ ପିଉଥିଲେ ଏବଂ ତାଙ୍କ ସହିତ ଅଜୟ ଦେବଗନ ମଧ୍ୟ ଥିଲେ ।
ସାଧାରଣତଃ ଦେଖାଯାଇଥାଏ ଯେ, ଫିଲ୍ମ କଳାକାରଙ୍କ ବ୍ୟକ୍ତିଗତ ଜୀବନ ସମ୍ବନ୍ଧରେ ଜାଣିବା ପାଇଁ ଫ୍ୟାନମାନେ ଖୁବ୍ ଉତ୍ସୁକ ରହିଥାନ୍ତି । ଯେଉଁଠି ପ୍ରାୟତଃ ବୋଲିଉଡ଼ ଷ୍ଟାରମାନେ ମଧ୍ୟ ନିଜ ସହିତ ଜଡ଼ିତ ଅନେକ ରୋଚକ ତଥ୍ୟ ନିଜ ଫ୍ୟାନମାନଙ୍କ ସହିତ ସେୟାର୍ ମଧ୍ୟ କରିଥାନ୍ତି । ତେଣୁ ଏମିତିରେ ଥରେ ଅଭିଷେକ ବଚ୍ଚନ ମଧ୍ୟ ଏକ ଗୁରୁତ୍ୱପୂର୍ଣ୍ଣ ଏବଂ ବ୍ୟକ୍ତିଗତ କଥା ବିଷୟରେ ଖୁଲାସା କରିଥିଲେ ସେ କହିଥିଲେ ଯେ, ଥରେ ନିଜ ପିତାଙ୍କ ଠାରୁ ଲୁଚାଇ ସେ ମଦ ପିଇଥିଲେ ।
ଆପଣଙ୍କ ଜାଣିବା ପାଇଁ କହିରଖୁଛୁ ଯେ, ଅଭିଷେକ ବଚ୍ଚନ ଥରେ ରିତେଶ ଦେଶମୁଖ ଏବଂ ସାଜିଦ୍ ଖାନଙ୍କ ଦ୍ବାରା ହୋଷ୍ଟ କରାଯାଇଥିବା ଟିଭି ଶୋ 'ୟାରୋ କେ ବାରାତ ମେ'ରେ ପହଞ୍ଚିଥିଲେ । ଏହି ସମୟରେ ହୋଇଥିବା ଏକ ମଜାଦାର ଘଟଣା ସେ ସେୟାର୍ କରିଥିଲେ । ଏହି ଘଟଣା ଅଭିଷେକ ବଚ୍ଚନଙ୍କ ପ୍ରାଥମିକ ଫିଲ୍ମ କ୍ୟାରିଅର୍ ସହିତ ଜଡ଼ିତ ଅଛି । ଅଭିଷେକ ବଚ୍ଚନ, ସଞ୍ଜୟ ଦତ୍ତ ଏବଂ ଅଜୟ ଦେବଗନଙ୍କ ସହିତ ଟିଭି ଶୋ 'ୟାରୋ କେ ବାରାତ'ରେ ପହଞ୍ଚି ଥିଲେ ।
କହିରଖୁଛୁ ଯେ ଅଭିଷକେ ବଚ୍ଚନ ନିଜର ୨୦ ବର୍ଷର କ୍ୟାରିଅରରେ 'ଗୁରୁ', 'ବଣ୍ଟି ଏବଂ ବବଲୀ', 'ଧୂମ ସିରିଜ', 'ହେପି ନ୍ୟୁ ଇୟର', 'ହାଉସଫୁଲ 3', 'ଯୁବା', 'ଜମୀନ', 'ଦଶ ଅର ବୋଲ ବଚ୍ଚନ' ଭଳି ସୁନ୍ଦର ଫିଲ୍ମରେ କାମ କରିଛନ୍ତି । ୨୦୦୭ରେ ସେ ଅଭିନେତ୍ରୀ ଐଶ୍ବର୍ଯ୍ୟା ରାୟଙ୍କୁ ବିବାହ କରିଥିଲେ ଏବଂ ୨୦୧୧ରେ ଦୁହେଁ ଆରାଧ୍ୟାଙ୍କ ପିତା ମାତା ହୋଇଥିଲେ ।
